
R A P O R T

asupra cererii de reexaminare formulată de Preşedintele României la proiectul 
de Lege pentru aprobarea Ordonanţei de urgenţă a Guvernului nr.58/2002 
privind modificarea şi completarea unor dispoziţii din Codul penal 
referitoare la infracţiuni contra demnităţii şi infracţiuni contra autorităţii, 
precum şi a unor dispoziţii din Codul de procedură penală

În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată  spre reexaminare, în procedură de urgenţă,  cu proiectul de Lege pentru aprobarea Ordonanţei de urgenţă a Guvernului nr.58/2002 privind modificarea şi completarea unor dispoziţii din Codul penal referitoare la infracţiuni contra demnităţii şi infracţiuni contra autorităţii, precum şi a unor dispoziţii din Codul de procedură penală, trimis cu adresa nr.270 din 6 noiembrie 2002, înregistrat sub nr.31/985 din 6 noiembrie 2002, urmare solicitării Preşedintelui României.
Potrivit  dispoziţiilor art. 77 alin. (2) din Constituţie, Preşedintele României a formulat o cerere de reexaminare asupra punctelor 1 şi 2  ale articolului unic din Legea de aprobare a Ordonanţei de urgenţă a Guvernului nr.58/2002, pentru următoarele considerente: 

· la punctul 1 nu se justifică un tratament juridic diferenţiat pentru insultă (amendă) şi respectiv calomnie (închisoare sau amendă) întrucât prin încriminarea acestor fapte se ocroteşte aceeaşi valoare socială şi anume demnitatea umană;

· la punctul 2, sancţionarea  insultei sau a calomniei cu o pedeapsă mai mare atunci când aceste fapte sunt săvârşite contra unui funcţionar public care îndeplineşte o funcţie ce implică exerciţiul autorităţii de stat contravine principiului constituţional al egalităţii cetăţenilor în faţa legi.

În raport de obiectul şi conţinutul său, ce vizează modificarea unor legi organice, proiectul de lege face parte din categoria legilor organice, potrivit art.73 alin.(3) lit.h) din Constituţia României, republicată.
Întrucât procesul de legiferare cu privire la acest proiect de lege a început anterior revizuirii Constituţiei, se aplică prevederile art.155 alin. (1) din Constituţia României, republicată.

Potrivit prevederilor art.60 şi ale art. 126 din Regulamentul Camerei Deputaţilor, republicat, comisia a reluat dezbaterile asupra proiectului de lege, în raport de solicitările din cererea de reexaminare, în şedinţa din   2 martie 2005. La dezbateri au participat, în conformitate cu prevederile art.51 şi 52 din Regulamentul Camerei Deputaţilor, în calitate de invitaţi, din partea Ministerului Justiţiei, domnul Mihai Marian Eftimescu -  secretar de stat, domnul Ionel Didea – director şi doamna Nicoleta Iliescu – consilier.

Au luat cuvântul pentru a-şi exprima punctul de vedere sau de a formula propuneri de îmbunătăţire a textelor, în raport de solicitările din cererea Preşedintelui României, atât membrii comisiei cât şi invitaţii.

Din numărul total de 22 de membri ai comisiei, au  participat la dezbaterea acestui proiect de lege   15 deputaţi. 
Raportul comisiei a fost adoptat cu majoritate de voturi (o abţinere).
Acest proiect de lege, adoptat de Senat la 26 septembrie 2002 şi  de Camera Deputaţilor la 8 octombrie 2002, a  fost transmis spre promulgare Preşedintelui României la 21 octombrie  2002, care,  în temeiul prevederilor art.77 alin.(2) din Constituţie, a formulat prezenta cerere de reexaminare.
În urma dezbaterilor, comisia a hotărât să  supună Plenului Camerei Deputaţilor spre dezbatere şi adoptare proiectul de Lege pentru aprobarea Ordonanţei de urgenţă a Guvernului nr.58/2002 privind modificarea şi completarea unor dispoziţii din Codul penal referitoare la infracţiuni contra demnităţii şi infracţiuni contra autorităţii, precum şi a unor dispoziţii din Codul de procedură penală cu amendamentele admise, astfel cum  rezultă din anexa la prezentul raport.

ANEXA 
AMENDAMENTE ADMISE:


În urma dezbaterii, comisia propune adoptarea proiectului de lege cu următoarele amendamente:
	Nr.

crt.
	Text act normativ de bază


	Text din legea trimisă la promulgare


	Text propus de comisie ca urmare a reexaminării (autorul amendamentului)
	Motivare

	1.
	     (text din O.U.G. 58/2002)
      2. Alineatul 1 al articolului 206 va avea următorul cuprins: 
"Afirmarea sau imputarea în public, prin orice mijloace, a unei fapte determinate privitoare la o persoană, care, dacă ar fi adevărată, ar expune acea persoană la o sancţiune penală, administrativă sau disciplinară, ori dispreţului public, se pedepseşte cu închisoare de la 2 luni la 2 ani sau cu amendă." 


	1. La articolul I punctul 2, articolul 206 alineatul (1) va avea următorul cuprins:
     „Afirmarea sau imputarea în public, prin orice mijloace, a unei fapte determinate privitoare la o persoană, care, dacă ar fi adevărată, ar expune acea persoană la o sancţiune penală, administrativă sau disciplinară ori dispreţului public, se pedepseşte cu închisoare de la 1 la 6 luni sau cu amendă”
	2. La articolul I punctul 2, articolul 206 alineatul (1) va avea următorul cuprins:
     „Afirmarea sau imputarea în public, prin orice mijloace, a unei fapte determinate privitoare la o persoană, care, dacă ar fi adevărată, ar expune acea persoană la o sancţiune penală, administrativă sau disciplinară ori dispreţului public, se pedepseşte cu amendă de la 2.500.000 la 130.000.000”.

     Autori: deputat Petru Călian şi Comisia juridică.


	     Pentru egalitate de tratament juridic s-a hotărât ca şi  în cazul calomniei sancţiunea aplicată să fie numai amenda. Aceasta este în concordanţă şi cu  legislaţia unor state europene. De asemenea, s-a avut în vedere şi faptul că în noul  Cod Penal al României, ce va intra în vigoare la data de 29 iunie 2005, unde se prevede că sancţiunea aplicată în cazul  calomniei este amenda. Diferenţa dintre sancţiunile prevăzute  în cazul insultei sau calomniei rezultă din cuantumul amenzii aplicate.

	2.
	       4. Alineatul 1 al articolului 239 va avea următorul cuprins: 
"Insulta sau calomnia săvârşită nemijlocit ori prin mijloace de comunicare directă contra unui funcţionar public care îndeplineşte o funcţie ce implică exerciţiul autorităţii de stat, aflat în exerciţiul funcţiunii ori pentru fapte îndeplinite în exerciţiul funcţiunii, se pedepseşte cu închisoare de la 3 luni la 3 ani." 

	3. La articolul I punctul 4, articolul 239 alineatul (1) va avea următorul cuprins:
       „Insulta sau calomnia săvârşită nemijlocit ori prin mijloace de comunicare directă contra unui funcţionar public care îndeplineşte o funcţie  ce implică exerciţiul autorităţii de stat, aflat în  exerciţiul funcţiunii ori pentru fapte îndeplinite în exerciţiul funcţiunii, se pedepsesc cu închisoare de la 3 luni la 3 ani sau cu amendă”.
	     La articolul I punctul 4, alineatul (1) al articolului 239 se abrogă.
     Autor: Comisia juridică.


	      Pentru respectarea principiului  constituţional al egalităţii cetăţenilor în faţa legi. S-a avut  în vedere faptul  că demnitatea persoanei fiind o valoare pur subiectivă inerentă  fiinţei umane, ea  este aceeaşi indiferent de funcţia şi rolul social al celui lezat.

	3.
	Art. II. - Codul de procedură penală al României, republicat în Monitorul Oficial al României, Partea I, nr.78 din 30 aprilie 1997, cu modificările şi completările ulterioare, se modifică după cum urmează: 
       1. Articolul 27 punctul 1 litera a) va avea următorul cuprins: 
"a) infracţiunile prevăzute de Codul penal în art. 174177, 179, art. 189 alin. 3, art. 190, art. 197 alin. 3, art. 209 alin. 3 şi 4, art. 211 alin. 2 şi 3, art. 212, art. 215 alin. 5, art. 2151 alin. 2, art. 218, 252, 254, 255, 257, 266-270, 273-276 când s-a produs o catastrofă de cale ferată, art. 2791, 298, 312 şi 317, precum şi infracţiunea de contrabandă, dacă a avut ca obiect arme, muniţii sau materii explozive ori radioactive;" 
2. Alineatul 3 al articolului 209 va avea următorul cuprins: 
"Urmărirea penală se efectuează, în mod obligatoriu, de către procuror, în cazul infracţiunilor prevăzute în art. 155-173, 174-177, 179, art. 189 alin. 3-5, art. 190, 191, art. 211 alin. 4, art. 212, 236, 2361, 239, 2391, 250, 252, 254, 255, 257, 265, 266, 267, 2671, 268, 273-276, 2791, 280, 2801, 3022, 317 şi 356-361 din Codul penal, în cazul infracţiunilor arătate în art. 26 pct. 2 lit. a), art. 27 pct. 1 lit. b)-d), art. 281 pct. 1 lit. b) şi c), art. 282 pct. 1 lit. b) şi art. 29 pct. 1 din acest cod, precum şi în cazul infracţiunilor împotriva protecţiei muncii." 
	4. La articolul II punctul 1, articolul 27 punctul 1 litera a) va avea următorul cuprins: 
"a) infracţiunile prevăzute de Codul penal în art. 174 - 177, art.179, art. 189 alin. 4 şi 5, art. 190, art. 197 alin. 3, art. 209 alin. 3 şi 4, art. 211 alin. 2, 21 şi 3, art. 212, art. 215 alin. 5, art. 2151 alin. 2, art. 218, art. 252, art.254, art. 255, art. 257, art. 266-270, art. 273-276 când s-a produs o catastrofă de cale ferată, art. 2791, art.298, art. 312 şi art. 317, precum şi infracţiunea de contrabandă, dacă a avut ca obiect arme, muniţii sau materii explozive ori radioactive;" 

      __________
	     3. Articolul II se abrogă.
     Autor Comisia juridică.
	      Modificările aduse la aceste două articole din Codul de procedură penală prin O.U.G. 58/2002 sunt depăşite, întrucât ulterior publicării ordonanţei în Monitorul Oficial, art.27 pct. 1 lit.a) a fost modificat prin O.U.G. 109/2003, aprobată prin Legea nr.159/2004,  iar prevederile de la art.209 alin.(3) din Codul de procedură penală au fost modificate prin Legea nr.281/2003.


                               PREŞEDINTE, 


                                           SECRETAR,

                                Sergiu Andon                                                                      Cristian Dumitrescu
consilier
Diaconu Dumitra

